cyanic-selkie/wikianc huggingface dataset:
Kazan (roman)
Ynhâld
Op in dei fynt de wolveridel de spoaren fan in sike âldman, Pierre Radisson, dy syn troude dochter Joan en har poppe, in famke. De wolven risselwearje om 'e minsken oan te fallen, mar as er de frou sjocht, keart Kazan him tsjin 'e ridel, en beskermet er de minsken. Uteinlik jouwe alle wolven har ôf, mei útsûndering fan 'e grize wolvinne. Kazan is yn it gefjocht slim ferwûne rekke, mar út tankberens helpe Joan en har heit him om wer op te betterjen. Al rillegau ferfetsje de minsken har reis nei Churchill, en dêrby nimme se Kazan mei. De grize wolvinne folget harren op in ôfstantsje, yn 'e hope om mei har mantsje weriene te wurden. Underweis komt de âldman te ferstjerren, wêrnei't Kazan Joan en har poppe helpt om 'e blokhutte fan har man te berikken, dêr't se te'n lêsten oan 'e ein fan harren krêften arrivearje. De rest fan 'e winter sliept Kazan nachts yn 'e blokhutte, wylst er oerdeis op jacht giet mei de grize wolvinne.
By 't maityd is Kazan ferheard om op in dei de grize wolvinne mei trije jongen oan te treffen. Hoewol't er noch nea earder heit west hat, fertelt syn ynstinkt him wat er dwaan moat: hy bringt mear tiid troch mei syn wyfke en begjint sels foar har te jeien. Lykwols, as er op in kear weromkomt fan 'e jacht, is de grize wolvinne yn in gefjocht ferwikkele mei in lynks. Hoewol't Kazan de kateftige oanfalt en deadet, blike syn jongen dea te wêzen, wylst de grize wolvinne troch de klauwen fan 'e lynks blyn wurden is.
Nederlânske Top 40
De Nederlânske Top 40 (Nederlânsk: Nederlandse Top 40) is de wichtichste Nederlânsk hitlist foar singles fan popmuzyk. De list wurdt sûnt 1965 ienris yn 'e wike publisearre. De Nederlânske Top 40 is in list mei fjirtich plakken dy't gearstald wurdt troch de Stichting Nederlandse Top 40. Foarhinne waard dêrby útgien fan ferkeapsifers yn platesaken, mar sûnt febrewaris 2014 wurdt de gearstalling basearre op airplay (it tal kearen dat in single op 'e radio draaid wurdt) en hoe faak oft it streamd wurdt oer it ynternet, wêrby't ek de trends op 'e sosjale media meiweage wurde.
Kazan (roman)
Ynhâld
In pear dagen letter binne Joan en har man ree om nei stêd ta, en se beslute om Kazan mei te nimmen. Sadwaande lizze se him oan it tou, mar as se fuort sille, sjogge se de grize wolvinne by de rivier en hearre se har spûkgûlen. Dêrop skuort Kazan him daliks los en naait mei har út. Tegearre doarmje se troch de wyldernis, wêrby't se mar kwealk oan in grutte boskbrân ûntkomme dy't in grut part fan it lân yn 'e jiske leit. Neitiid wurde se fongen troch Henry Lottie, in pelsjager, en dy syn selskipsman Paul Wayman, in earder jager dy't no natoerbeskermer wurden is. (It hat der alle skyn fan dat dizze Wayman in alter ego fan 'e skriuwer James Oliver Curwood sels is, dy't ek earst jager en letter natoerbeskermer wie.) Om't er begrutsjen mei de beide bisten kriget, keapet Wayman se fan Lottie, en lit er se frij.
Nederlânske Top 40
Skiednis
Inisjatyfnimmer foar de Nederlânske Top 40 wie Joost den Draaijer, dy't yn novimber 1964 yn 'e Feriene Steaten west hie, dêr't er mei it fenomeen 'hitlist' yn 'e kunde kommen wie. Hy fûn dat Nederlân ek soks hawwe moast, en wist de direksje fan 'e heal klandestine seestjoerder Radio Veronica fan syn gelyk te oertsjûgjen. Sadwaande wie de Top 40 mei yngong fan 2 jannewaris 1965 eltse sneontemiddei te beharkjen. Den Draaijer wie ek de earste presintator fan 'e hitlist, dy't fan 9 jannewaris 1965 ôf ek yn printe foarm útjûn waard.
Kazan (roman)
Ynhâld
Kazan en de grize wolvinne reizgje dan nei it noarden, dêr't se in troep slidehûnen tsjinkomme, dy't ferwyldere binne nei't harren eigner omkommen is by in útbraak fan 'e pokken. Op 'e nij giet Kazan it gefjocht mei de lieder oan en pleatst er himsels troch syn oerwinning oan it haad fan 'e troep. De hûnen, lykwols, binne gjin wylde wolven, en koarte tiid letter swalkje se ien foar ien allegear werom nei de bewenne wrâld om nije bazen te sykjen. Sa bliuwe Kazan en de grize wolvinne wer tegearre efter.
Se keare werom nei harren âlde hoale, dêr't de grize wolvinne op 'e nij smite moat, al is der diskear mar ien jong, Baree. Dy hat foar mear as de helte wolvebloed, en sadwaande leart er fluch hoe't er yn 'e wyldernis oerlibje moat. Al nei in pear moanne kin er foar himsels soargje en ferlit er syn âlden. Neitiid set him in grutte famylje bevers, oanfierd troch it mantsje Brutsen Tosk, deunby nei wenjen yn in rivier, dêr't se krigel yn 't spier geane om in daam oan te lizzen, nettsjinsteande alle krewearjen fan Kazan om se fuort te jeien. Op in dei deadet Kazan by fersin syn iennichste bûnsmaat yn dizze striid, in grutte rivierotter, dy't er foar in bever oansjocht. Uteinlik komt it hiele gebiet om harren hoale hinne ûnder wetter te stean en binne Kazan en de grize wolvinne twongen om op te pakken en ôf te setten.
Nederlânske Top 40
Skiednis
Oarspronklik hiet de Top 40 Nederlandse Hitparade, mar op 21 maaie 1966 waard er omdoopt ta Veronica Top-40. It radioprogramma wie ûnbidige populêr. Nei't de Nederlânske oerheid op 1 septimber 1974 it near lei op alle seestjoerders, waard de eksploitaasje fan 'e Top 40 oernommen troch de foar dat doel oprjochte Stichting Nederlandse Top 40. Op dat stuit krige de hitlist ek syn hjoeddeistige namme, want de útstjoering waard per 3 oktober fan dat jier oernommen troch de TROS. Nei't Veronica yn 1976 yn 'e foarm fan 'e VOO as aspirant-omrop ta it Nederlânsk omropbestel talitten wie, kaam de Top 40 op Himelfeartsdei, 27 maaie fan dat jier, wer by de omrop werom.
Iishockey op de Olympyske Winterspullen 2022
De Iishockey kompetysje fan de Olympyske Winterspullen 2022 waard fan 7 oant en mei 20 febrewaris hâlden yn Peking en it Haidian-distrikt, yn Sina.
Kazan (roman)
Ynhâld
Se reizgje wer fierder nei it noarden, mar reitsje inoar kwyt as Kazan fongen wurdt troch de goudsiker en mooglike moardner Sandy McTrigger, dy't fan doel is en brûk him foar it hâlden fan hûnegefjochten. As Kazan lykwols foar syn tsjinstanner Dane oer komt te stean, dy't heal Deenske doch, heal mastyf is, beslute se stilwei om net te fjochtsjen. Dêrmei winne se it respekt fan in âldman, perfester McGill, dy't de beide hûnen keapet. McGill nimt se mei werom nei syn hûs yn Fond Du Lac, mar as se noch mar in pear dagen ûnderweis binne, besiket McTrigger, dy't harren blykber efternei kommen is, om harren te beslûpen. De hûnen hearre him lykwols, en Kazan falt him oan. Yn 'e betizing naait Kazan út krekt as McGill McTrigger delsjit en deadet.
Nederlânske Top 40
Skiednis
Fan 9 april 1988 ôf waard de Nederlânske Top 40 ek op 'e tillefyzje útstjoerd. It tillefyzjeprogramma ferhuze healwei de 1990-er jierren nei RTL5, doe nei SBS6, doe nei TMF (mei yn 2003 in koarte útstap nei MTV) en waard doe opheft. Underwilens wie de radioferzje fan 'e Top 40 yn 1993 fan Veronica nei de TROS gien en yn 1994 dêrwei nei it kommersjele radiostasjon Radio 538. Yn 2013 kearde de hitlist by TV 538 werom op 'e tillefyzje.
Iishockey op de Olympyske Winterspullen 2022
Lokaasjes
De wedstriden yn de groepsfaaze fan it iishockey tidens de Olympyske Simmerspullen 2022 wurde spile op de folgjende lokaasjes.
Nederlânske Top 40
Skiednis
Yn septimber 2018 waard bekendmakke dat it Radio 538 en de Stichting Nederlandse Top 40 net slagge wie om it iens te wurden oer ferlinging fan it kontrakt foar útstjoering fan 'e hitlist. De radiostjoerder woe doe daliks mei it programma stopje, mar de stifting spande in rjochtsaak oan en de rjochter twong Radio 538 om troch te gean mei it útstjoeren fan 'e Top 40 oant it rinnende kontrakt (dat noch de rest fan it jier besloech) ôfrûn wie. Fan jannewaris 2019 ôf is de Top 40 te beharkje op radiostjoerder Qmusic.
Kazan (roman)
Nederlânske oersettings
Fan Kazan binne ferskate Nederlânske oersettings makke, allegear ûnder de titel Kazan de Wolfshond, te begjinnen mei in ferzje út 1915 fan 'e hân fan in oersetter dy't ûnder de skûlnamme Duodecimo wurke. Nijere fertalings datearje út 1957 (fan C.L.M. van der Tuin); út 1983 (fan B. van der Tuin); en út 1986 (fan Robert Schouten). De meast resinte oersetting waard útbrocht yn in omnibusferzje mei De Zoon van Kazan (in oersetting fan Baree, Son of Kazan) en in oar boek fan Curwood, Thor de Beer (in oersetting fan The Grizzly King).
Knal
In knal, klap, bats, boem(s) of plof is in fûl, hurd lûd dat hommels begjint en like hommels wer ôfbrutsen wurdt. Soks giet faak mank mei in ûntploffing, lykas fan in eksplosyf of fan knalfjoerwurk. In knal kin ek op oare manearen ûntstean, bgl. troch ymplodearjende lucht by swierwaar (tonger) of as in swipe supersoan (flugger as de faasje fan it lûd) beweecht.
Nederlânske Top 40
Prestaasjes
De earste nûmer 1-hit fan 'e Nederlânske Top 40 wie op 2 jannewaris 1965 I Feel Fine, fan The Beatles. It liet dat it langste op it earste plak stien hat, is One Kiss fan Calvin Harris mei Dua Lipa, dat yn 2018 sechstjin wiken boppe-oan stie. The Beatles hawwe de measte nûmer 1-hits yn 'e Top 40 hân (16), folge troch Marco Borsato (14) en ABBA (8). Artysten dy't de measte singles yn 'e Top 40 stean hân hawwe, binne BZN en Madonna (beide 55), folge troch Michael Jackson (51) en The Rolling Stones (49).
Korporaal
In korporaal is yn 'e militêre hierargy in rang dy't tusken de ûnderofsieren en de sljochtwei soldaten yn sit. Soms wurdt de korporaal ta de ûnderofsiersrangen rekkene, mar formeel heart er dêr net ta. De rang fan korporaal komt foar by de lânmacht, de marine, de loftmacht en de mariniers. By de mariniers is de formele namme fan 'e rang korporaal-marinier. By de lânmacht en de loftmacht besteane twa gradaasjes: de (hegere) korporaal 1e klasse en de (legere) korporaal. By de maresjesee binne de ekwivalinte rangen maresjesee 1e klasse en maresjesee 2e klasse. De oansprektitel foar sawol in korporaal 1e klasse, in korporaal-marinier as in korporaal is "korporaal", útsein by de Operasjonele Tsjinst en Nautyske Tsjinst fan 'e marine, dêr't om histoaryske redens de oansprektitel "kertiermaster" brûkt wurdt.
De boppelizzende rang is sersjant, behalven by de kavalery en artillery, dêr't it wachtmaster is. De ûnderlizzende rang is soldaat 1e klasse de lânmacht en by de loftmacht; matroas 1e klasse by de marine; en marinier 1e klasse by de mariniers. It wurd 'korporaal' is yn 'e sechstjinde iuw oan it Frânsk ûntliend, dêr't njonken corporal ek de foarm caporal bestie. Dy kaam wer fan it Italjaanske caporale, in lytse capo ("haad"), oftewol de oanfierder fan in lyts groepke soldaten. Uteinlik giet capo wer werom op it Latynske caput, dat sawol "haad" as "holle" bestjut.
Skematysk oersjoch
Oersjoch fan 'e korporaalsrangen mei ekwivalinten yn oare kriichsmachtûnderdielen:
Yn 'e Nederlânske kriichsmacht
(oansprektitels kursyf werjûn)
Kristinehamn
Kristinehamn is in stêd yn de West-Sweedske provinsje Värmlands län en it lânskip Värmland. Kristinehamn is de haadstêd fan de gemeente mei deselde namme Kristinehamn en leit oan de noardkant fan de Vänermar.
Apsis (betsjuttingsside)
"Apsis" hat yn de Wikipedy ferskate betsjuttings:
Alexander Lippisch
thumb|225px|Alexander Lippisch (lofts) mei [[Günther Groenhoff]] Dr. Alexander Lippisch (München, 2 novimber 1894 - Cedar Rapids, Iowa, 11 febrewaris 1976) wie in Dútske pionier op it mêd fan aerodinamika en fleantúchbouwer.
Karriêre yn Dútslân
Nei syn tiid by Messerschmitt waard er haad fan de “Luftfahrtforschungsanstalt” (Loftfeart ûndersyksynstitút) yn Wenen. Dêr lei er him ta op it ûntwerpen fan nije fleugelfoarmen en nije oandriuwingsmetoades. Hy hie dêrmei ein jierren tweintich en jierren tritich ek al foar grutte feroarings soarge: hy betocht de deltafleugel en de fleanende fleugel, en die letter ûndersyk nei de ramjet-motor en it brûken fan fêste brânstof.
Tafeltennis op de Paralympyske Simmerspullen 2020
200px|thumb|right|200px|Tokyo Metropolitan Gymnasium
It tafeltennis by de  XVIe Paralympyske Simmerspullen fûn plak fan 2 augustus oant en mei 3 septimber 2021 yn it Tokyo Metropolitan Gymnasium.
Dubbel
{| width=60%
C3
{| width=60%
C6-7
{| width=60%
Dûbeld
{| width=60%
C4-5
{| width=60%
Medaljespegel
De top-10 fan lannen dy't by it tafeltennis medaljes wûn ha tidens de Paralympyske Simmerspullen fan 2020.
Heptalogy
In heptalogy (net te betiizjen mei hepatology, in tûke fan 'e genêskunde), is in searje fan sân wurken op it mêd fan 'e skiene keunsten, dy't mei-inoar ferbûn binne en sjoen wurde kinne as ien inkeld lang wurk of as sân losse mar nau besibbe wurken. It wurd komt fan it Grykske ἑπτα-, hepta- ("sân"), en -λογία, -logia ("ferhanneling" of "betooch"). Heptalogyen komme benammen foar yn 'e literatuer, as romansearjes fan sân boeken. Analooch oan in heptalogy wurdt in searje fan twa wurken wol in duology neamd, ien fan trije wurken in trilogy, ien fan fjouwer wurken in tetralogy, ien fan fiif wurken in pentalogy en ien fan seis wurken in heksalogy.
Marinier (betsjuttingsside)
"Marinier" hat yn de Wikipedy ferskate betsjuttings:
Pentalogy
In pentalogy, fan it Grykske πεντα-, penta- ("fiif"), en -λογία, -logia ("ferhanneling" of "betooch"), is in searje fan fiif wurken op it mêd fan 'e skiene keunsten, dy't mei-inoar ferbûn binne en sjoen wurde kinne as ien inkeld lang wurk of as fiif losse mar nau besibbe wurken. Pentalogyen komme benammen foar yn 'e literatuer, as romansearjes fan fiif boeken. Analooch oan in pentalogy wurdt in searje fan twa wurken wol in duology neamd, ien fan trije wurken in trilogy, ien fan fjouwer wurken in tetralogy, ien fan seis wurken in heksalogy en ien fan sân wurken in heptalogy.
Yn 'e Westerske literatuer is de âldste pentalogy de Torah, besteande út 'e fiif earste boeken fan 'e joadske Bibel: Genesis, Exodus, Leviticus, Numeri en Deuteronomium. De fiiffâldige struktuer komt ek werom yn it wurk fan 'e ferneamde Ingelske toanielskriuwer William Shakespeare, dy't, lykas alle toanielstikken út syn tiid, opdield binne yn fiif bedriuwen.
Foarbylden fan pentalogyen út 'e moderne literatuer binne de Chanur-searje fan C.J. Cherryh (besteande út: The Pride of Chanur, Chanur's Venture, The Kif Strike Back, Chanur's Homecoming en Chanur's Legacy); de Paladin's Legacy-rige fan Elizabeth Moon (besteande út: Oath of Fealty, Kings of the North, Echoes of Betrayal, Limits of Power en Crown of Renewal); de Vatta's War-searje, ek fan Moon (besteande út: Trading in Danger, Moving Target, Engaging the Enemy, Command Decision en Victory Conditions); en de Tales of Einarinn-rige fan Juliet E. McKenna (besteande út: The Thief's Gamble, The Swordsman's Oath, The Gambler's Fortune, The Warrior's Bond en The Assassin's Edge).
Braamberg (Stedskanaal)
Braamberg is in útbuorren yn de gemeente Stedskanaal, op de grins fan de regio's Kanaalstreek en Westerwâlde yn de provinsje Grinslân. It leit benoardeasten Musselkanaal en besúdeasten Mussel, dêr't it ek ûnder falt. It plak leit oan it Mussel-Aa-kanaal, dêr't de slûs fan Jipsingboermussel oan de súdkant fan it plak leit en de slûs fan Braamberg yn it midden fan it plak.
De útbuorren ûntstie op in sânrêch yn it fean mei deselde namme. De namme Braamberg ferwiist nei in heuvel mei toarnbeibeamkes (braamstruiken).
Hjoed-de-dei wurdt it plak oan de eastkant begrinzge troch in rjochte boskstreek dy't yn de santiger jierren fan de tweintichste iuw oanlein waard. Dy streek foarmet tagelyk de grins tusken de gemeenten Stedskanaal en Westerwâlde.
Grant & Forsyth
Grant & Forsyth wie in Ingelsk sjongduo, dat bestie út it troud pear Dominic Grant en Julie Forsyth. Allebeide wiene dy yn 'e 1970-er en iere 1980-er jierren lid fan 'e súksesfolle popgroep Guys 'n' Dolls. Nei't dy band yn 1985 útinoar foel, rjochten Grant en Forsyth harren duo op. Se makken fral countrymuzyk en countrypop.
Skiednis
Grant en Forsyth kamen mei-inoar yn 'e kunde doe't se fan 1974 ôf lid wiene fan 'e fjouwerkoppige popformaasje Guys 'n' Dolls. Dat wie in band dy't benammen yn 'e 1970-er jierren súkses hie mei nûmers as There's a Whole Lot of Loving (1975), You Don't Have to Say You Love Me (1976) en You're My World (1977). Grant en Forsyth krigen yn dy tiid in relaasje dy't letter útgroeide ta in houlik. Grant stie yn 1982 njonken syn lidmaatskip fan 'e Guys 'n' Dolls ek solo yn 'e Nederlânske hitlisten, mei it nûmer I Won't Let Me Down.
Doe't de Guys 'n' Dolls yn 1985 útinoar foelen, setten Grant en Forsyth harren karriêre as sjongers tegearre fuort. Se songen benammen countrymuzyk en ferhuzen koarte tiid letter nei Nederlân, dêr't se harren grutste súkses hiene. Se behellen trije kear in gouden plaat, mei Country Love Songs (1990), Country Love Songs 2 (1991) en More Country Love Songs (1993), en ien kear in platina plaat, mei Country Love Songs 3 (1992). Yn 1988 behellen se harren heechste plak yn 'e Nederlânske Top 40 mei The Sun Ain't Gonna Shine Anymore, in cover fan in nûmer fan Frankie Valli, dat it 15e plak berikte. Yn 'e folgjende jierren stiene se noch fiif kear yn 'e Top 40.
Forsyth skreau en komponearre njonken har sjongkarriêre ek lieten foar oare artysten. De Skotske sjonger Scott Fitzgerald berikte mei it troch har makke nûmer Go yn 1988 it twadde plak op it Eurofyzjesongfestival efter winneresse Céline Dion, dy't foar Switserlân útkaam mei it liet Ne Partez Pas sans Moi. Grant en Forsyth fersoargen foar Fitzgerald, yn 'e mande mei Des Dyer fan Jigsaw, ek de eftergrûnsang. Yn 2011 fierden Grant & Forsyth feestlik harren fiifentweintichjierrich jubileum. Yn sawol 2013 as 2017 wurken se yn 'e mande mei harren dochter Sophie mei oan it konsert fan 'e Toppers yn 'e Amsterdam Arena.
Maresjesee (betsjuttingsside)
"Maresjesee" hat yn de Wikipedy ferskate betsjuttings:
Honkbal op de Olympyske Simmerspullen 1996
250px|thumb|right|It Olympysk Honkbal Stadion fan Atlanta 1996
De Olympyske Simmerspullen 1996, ek wol de XXVIe Olympiade neamd, waarden yn 1996 hâlden yn de Amerikaanske stêd Atlanta. It honkbal waard hâlden yn it Atlanta-Fulton County Stadium. Yn 1997 is it stadion sloopt om pakrearromte te meitsjen foar it Turner Field. De kontoeren fan it stadion binne noch wol te sjen yn de strjitfluorring fan it parkearplak.
Grutte Priis Formule 1 fan de Feriene Steaten 2003
Utslaggen fan de Grutte Priis Formule 1 fan de Feriene Steaten 2003 yn Indianapolis op 28 septimber 2003. It wie de fyftjinde fan 16 races fan de Formule 1 yn 2003. Hy waard op de Indianapolis Motor Speedway hâlden. De race waard hâlden oer 73 omgongen, op it 4,1 km lange sirkwy foar in raceôfstân fan 306 kilometer.
Diederik Sonoy
Diederik Sonoy, ek Diederik Snoey of Diederick van Sonoy (Kalkar (hartochdom Kleef), 1529 - Pieterburen, 2 juny 1597) wie in geuzelieder.
Biografy
Hy wie in soan fan Lambrecht Snoy († 11 septimber 1529), beliend mei it goed Sniddelaar yn Leusden, en Emerantiana Pauw van Darthuizen (5 augustus 1510 - 7 juny 1550, Kalkar).
Milo Moiré
Milo Moiré, wier namme: Sue Pruzina (Switserlân, 1983), is in Switsersk keunstneresse fan mingd Slowaaksk en Spaansk etnysk komôf, dy't yn Luzern wennet. Hja is ferneamd (of berucht) om har neakene optredens en om't se har eigen lichem as medium foar har keunst brûkt. Neffens har biedt dat de sjogger in autentike en streekrjochte ûnderfining fan keunst.
Diederik Sonoy
Biografy
De ealman Diederik Sonoy tsjinne ûnder de Habsburchske lânhearen Karel V en Filips II. Yn 1566 wie er ien fan de ûndertekeners fan it Smeekskrift fan de Eallju oan de lânfâdesse Margaretha fan Parma.
Milo Moiré
Jonkheid en oplieding
Moiré waard yn 1983 berne yn Switserlân út âlden dy't fan Slowaaksk en Spaansk etnysk komôf wiene. Hja hat keunst studearre en is yn it besit fan in bachelorstitel yn 'e psychology dy't se helle oan 'e Universiteit fan Bern. Yn 2004 wurke se as model (dy't in kofferke mei jild fêsthold) yn (de Dútske ferzje fan) de kwis Deal or No Deal. Yn 2005 die se mei oan in skientmewedstryd en wûn de titel 'Miss Bodensee'.
Diederik Sonoy
Biografy
Yn april 1568 hie Willem fan Oranje him ferbûn mei de wettergeuzen en oan Sonoy en oaren kommisje jûn. Oan de mûning fan de Iems en op de kust moasten sy de ûndernimming (sjoch ek Slach by Hilligerlee) fan greve Loadewyk fan Nassau stypje. Dat rûn út op de Seeslach op de Iems.
Milo Moiré
Karriêre
Fan 2007 ôf ynkorporearre Moiré har eigen neakenens yn har keunst. Hja kaam foar it earst breder yn it nijs mei har keunstwurk PlopEgg No. 1, dat se yn 2014 útfierde op 'e tentoanstelling Art Cologne, yn Keulen. Dêrby dreau se mei ferve folle aaien út har fagina op in kanvas dat neitiid dûbel teard waard om sa in abstrakt keunstwurk te meitsjen.
Diederik Sonoy
Biografy
Yn 1572 waard Sonoy steedhâlder fan ûnder oaren Inkhuzen en noch itselde jier beneamde Willem fan Oranje him ta gûverneur fan it Noorderkwartier (1572-1588). In jier letter lieten de geuzen oanfierd troch Sonoy de omkriten fan Alkmaar ûnder strûpe en dêrtroch mislearre it belis fan Alkmaar troch de Spanjerts. In skoft dêrnei ferlearen de Spanjerts de Slach op de Sudersee ek noch. Yn dy snuorje fierde Sonoy in skrikbewâld oangeande de katoliken en wie er ferantwurdlik foar de dea fan ûnder oaren de martlers fan Alkmaar en de martlars fan Ransdorp. thumb|left|Rouboerd Sonoy yn de [[Petrustsjerke (Piterbuorren)|Petrustsjerke fan Piterbuorren]] Sonoy gie yn it bûn mei de Ingelske protector Robert Dudley, greve fan Leicester. Nei't dy yn 1587 twongen waard de Nederlannen te ferlitten, bleau Sonoy him fersetten tsjin de Steaten fan Hollân en West-Fryslân. Nei it Belis fan Medemblik troch it leger fan prins Maurits gyng Medemblik by ferdrach op 29 april 1588 oer oan de Steaten en rekke Sonoy syn macht kwyt. Fanwegen eardere fertsjinsten en nei bemiddeling troch keninginne Elizabeth I fan Ingelân krige er alle jierren in pensjoen fan 1000 pûn fan de Steaten fan Hollân.
Milo Moiré
Karriêre
Yn juny 2014 reizge Moiré as ûnderdiel fan har wurk The Script System No. 2 mei it iepenbier ferfier fan har wenplak Düsseldorf nei it Switserske Basel, dêr't de tentoanstelling Art Basel holden waard. By dy reis wie Moiré hielendal neaken, mar hie se foarôf mei swarte ferve de nammen fan stikken klean ("broek", "beha", "topke", ensfh.) op 'e tapaslike lichemsdielen skriuwe litten. Yn Basel oankommen waard har lykwols de tagong ta de tentoanstelling wegere, en wie se twongen om har oan te klaaien ear't se deryn koe.
Moiré hat harsels mei opsetsin op it reitsflak fan keunst en pornografy pleatst, mei fideo's op har webside dy't se sels omskriuwt as "ûnsinsurearre", en dy't men tsjin betelling besjen kin. Hja liket aktyf te sykjen nei sinsuer fan 'e tradisjonele keunstkanalen (lykas museä en tillefyzje). Neffens har eigen sizzen, fynt Moiré dat keunst gjin grinzen heart te kennen. Sadwaande is de dea de iennichste grins dy't hja akseptearret. Moiré har optredens hawwe in protte krityk oproppen, net inkeld fan skokte museumbesikers, mar ek fan 'e keunstkritisy, fan wa't ien har wurk yn 'e Britske krante The Independent omskreau as "it jongste wanhopige besykjen om te shockearjen yn 'e namme fan 'e keunst."
Untploffing
In ûntploffing of eksploazje (fan it Frânske explosion) is in hommelse fergrutting fan it folume fan in hoemannichte matearje, dy't mank giet mei it op gewelddiedige wize frijkommen fan enerzjy. Ornaris ûntsteane dêrby hege temperatueren en in ljochtflits en wurde der gassen mei in tige hege druk fuortbrocht. In supersoane ûntploffing dy't feroarsake wurde troch in heecheksplosive stof is in detonaasje. Sa'n ûntploffing feroarsaket in waarnimbere skokweach yn it medium dêr't er yn plakfynt, en generearret in hurd lûd dat in knal neamd wurdt. In subsoane ûntploffing, feroarsake troch leecheksplosive stoffen, ûntstiet troch in stadiger ûntbrâningsproses dat deflagraasje hjit.
Untploffings kinne op keunstmjittige of natuerlike wize ûntstean. Keunstmjittige ûntploffings wurde feroarsake troch de minske mei it gebrûk fan springstof. Dat is in kategory stoffen, of meganismen mei dêryn sokke stoffen, dy't ûntploffe kinne, mar fan natuere net yn dyselde gearstalling foarkomme. De bekendste soarten springstof binne gemyske eksplosiven, mei almeast in flugge en ferheftige oksidaasjereäksje dy't grutte hoemmanichten hjit gas fuortbringt. It earste soarte springstof dat útfûn waard, wie it buskrûd. Oare bekende soarten binne nitroglyserine en dynamyt. Fan in hiele oare (d.w.s. folle gruttere) oarder is de atoombom, dy't yn 1945 troch it Amerikaanske Leger útfûn waard.
Natuerlike ûntploffings komme op 'e Ierde fuort út fulkanyske prosessen. Op 'e sinne binne sinneflammen in soarte fan natuerlike ûntploffing, dy't nei alle wierskynlikheid ek op oare stjerren foarkomt. De grutst bekende ûntploffings hearre ta it mêd fan 'e astronomy; dan giet it om supernova's en gammaflitsen. Supernova's kinne op twa manearen ûntstean: yn it foarste plak foarmje se de natuerlike libbensein fan alle swiere stjerren, en oard kinne wite dwergen, as se diel útmeitsje fan in binêre stjer sûnder folle romte tusken de beide dielstjerren, har ta sa'n supernova ûntjaan. Koarte gammaflitsen ûntsteane troch de ferraning fan twa neutroanestjerren of fan in neutroanestjer en in swart gat, wylst lange gammaflitsen (of hypernova's) feroarsake wurde troch de ynstoarting fan in swiere stjer.
Emma Brunt
Emma Brunt (De Haach, 24 desimber 1943) is in Nederlânsk sosjolooch en publisist. Se wie ûnder mear kolumniste fan de Haagse Post en Elsevier. Tsjintwurdich is se meidogger fan deiblêd Het Parool en opinywykblêd HP/De Tijd.
Persoanlik
Yn 1964 boaske hja oan Lodewijk Brunt; se giene út elkoar yn de jierren santich.
Bûthús
In bûthús is it diel fan in stjelp of kop-hals-romppleats mei de stâlen foar de kij. De namme is eins in ferkoarting fan 'bûtenhûs', mei't de kij oarspronklik yn in oar gebou stiene as dêr't de boer en syn gesin sels wennen. Troch de iuwen hinne groeiden de huzinge en de eigentlike pleats lykwols oaninoar fêst.
It bûthús is altyd fêstige oan ien fan 'e lange siden fan 'e pleats, mei oan 'e oare side de skuorre mei de skuorreed, de gollen (foar de opslach fan hea en strie) en faak ek stâlen foar jongfee (keallen en hokkelingen). Foarhinne koe men oan it tal bûthúsrútsjes fan in pleats ôflêze hoe ryk oft de boer wie, want wat mear rútsjes, wat mear kij, en wat mear kij, wat riker.
Behalven yn it bûthús hiene wiere feehâlderijpleatsen foarhinne ek kowestâlen yn it lyts bûthús, by de efterside fan 'e pleats lâns, dat it bûthús en de skuorre mei-inoar ferbynt. Mingde bedriuwen hiene op dat plak lykwols it terskhús, dêr't fan âlds it nôt terske en opslein waard. De souder boppe it bûthús is de bûthússouder. Dêryn sieten lûken dêr't de kij har rûchfoer (hea of kuil) trochhinne tasmiten krigen. De souder boppe it terskhûs stie bekend as de tilingen (gjin inkeltalsfoarm).
Wurkpaad
thumb|Artistyke ferbylding fan de "striid op de karriêreljedder In wurkpaad of karriêre (fan it Frânske carrière, mei deselde betsjutting, hoewol oarspronklik "striidperk" of "rinbaan") is de rige fan maatskiplike posysjes dy't men efterinoar beklaait (en jins ûntjouwing binnen dy posysjes) ûnder jins wurksume libben. In wurkpaad begjint mei it ôfrûnjen fan jins oplieding en it oanslutende betrêdzjen fan 'e arbeidsmerk, en einiget as men mei pinsjoen giet. Dêrnjonken wurdt benammen de oantsjutting 'karriêre' yn it deistich taalgebrûk ek wol assosjearre mei it hawwen fan in wurkpaad wêrby't men dernei stribbet en beklim de maatskiplike ljedder, lykas yn 'e gearstalling 'karriêrefrou', dat in frou mei in karriêre is dy't hegerop wol, yn tsjinstelling ta in húsfrou (dy't gjin karriêre hat), of ien dy't poer foar de ynkomsten heale dagen wurket en dêr tefreden mei is.
Keunstriden op de Olympyske Winterspullen 2022
It keunstriden op 'e Olympyske Winterspullen 2022 wurdt fan 4 oant en mei 20 febrewaris hâlden yn Peking, Sina yn de Capital Indoor Stadium.
Capital Indoor Stadium
De Capital Indoor Stadiume waard yn 1968 boud foar tafeltennistoernoaien. Tidens de Olympyske Simmerspullen fan 2008 waard hjir it Follybal toernoai hâlden.
Utslaggen
De útslach fan de lannenwedstriid is ûnder foarbehâld yn ferbân nei in ûndersyk nei doping by ien fan de dielnimmers.
Medaljespegel
De top-5 fan lannen dy't by it keunstriden medaljes wûn ha tidens de Olympyske Winterspullen fan 2022.
Dat Sei Zarathustra
Dat Sei Zarathustra, yn it oarspronklike Dútsk: Also Sprach Zarathustra, is in filosofyske roman fan 'e hân fan 'e grutte njoggentjinde-iuwske Dútske filosoof, skriuwer, dichter, komponist en kultuerkritikus Friedrich Nietzsche (1844-1900). It hat de ûndertitel fan In Boek foar Alleman en Gjinien (Ein Buch für Alle und Keinen) en bestiet út fjouwer dielen dy't foar it earst yn ien bân útjûn waarden yn 1892. In grut part fan it wurk behannelet tema's as "de ivige werhelling fan itselde", de gelikenis fan "de dea fan God" en de "profesije fan 'e Übermensch". De Fryske oersetting fan Eric Hoekstra waard útjûn yn 2000.
Eftergrûn
Nietzsche krige it idee foar Also Sprach Zarathustra doe't er yn 1882 Die Fröhliche Wissenschaft oan it skriuwen wie, oan 'e kant fan 'e Silvaplanersee, yn 'e Opperingadynske Delling yn Retoromaansktalich Switserlân. Hy skreau de earste trije dielen yn 1883 en hold neitiid út dat er foar elts diel net mear as tsien dagen nedich west hie. Dy earste trije dielen waarden yn 't earstoan apart publisearre, mar ferskynden yn 1887 yn ien kaft. Nietzsche hie oarspronklik de bedoeling hân om it dêrby te litten, mar betocht him letter en besleat om nochris trije dielen te skriuwen. Dat slagge lykwols net en allinne it fjirde diel (1885) kaam him troch de hannen. Dat fjirde diel ferskynde mar yn in tige beheinde útjefte fan fjirtich oant fyftich eksimplaren, oant alle fjouwer dielen yn maart 1892 foar it earst as ien boek útjûn waarden. Sûnt dy tiid omfetsje alle edysjes fan Also Sprach Zarathustra ornaris alle fjouwer dielen.
De ideeën dy't Nietzsche yn Dat Sei Zarathustra oppenearret, wurde oerbrocht mei breed skala oan ynnovative dichterlike en retoaryske metoaden. Mei't in protte fan dy ideeën ek út Nietzsche syn oare wurken nei foarren komme, liket Dat Sei Zarathustra wol in foarútrinder op syn lettere boeken te wêzen.
Ynhâld
Also Sprach Zarathustra beskriuwt de fiktive reizen en ûnderrjochtings fan Zarathustra. Dy namme hat Nietzsche oernommen fan 'e Perzyske profeet út 'e Aldheid en grûnlizzer fan 'e soroästristyske godstsjinst, dy't yn it Frysk ornaris Soroäster (Avestaansk: Zaraθuštra) neamd wurdt. Lykwols, it is oerdúdlik dat Nietzsche it oer in optochte of alteast oare Zarathustra hat.
Doe't Zarathustra tritich jier wie, ferliet er syn bertegrûn en loek er him werom yn bergen. Nei tsien jier komt er werom en bejout er him wer ûnder de minsken, yn it selskip fan syn wize slange en earn. Dêrop begjint er de iepenbierings út te dragen dy't yn syn tsien jier fan klúznerskip ta him kommen binne, lykas dat alles him altyd werhellet en dat God dea is. In oar apart idee fan him is dat de minske fan hjoed de dei noch mar healwei is op syn ûntwikkeling fan aap nei Übermensch.
Fryske oersetting
De Fryske oersetting fan Also Sprach Zarathustra ferskynde yn 2000 ûnder de titel Dat Sei Zarathustra by Utjouwerij Bornmeer op De Gordyk. De Fryske fertaling is fan 'e hân fan Eric Hoekstra, dy't der yn 2002 de dr. Obe Postmapriis mei wûn. Dat Sei Zarathustra waard yn 2007 werútjûn troch de Stifting Elektroanyske Letteren Fryslân te Ljouwert.
Kastiel fan Falaise
It Château de Falaise is in kastiel yn de Frânske gemeente Falaise. Sûnt 1840 is it in beskerme histoarysk monumint. Willem de Oermasterer, de soan fan hartoch Robert fan Normandje, waard yn 1028 berne op itselde plak yn in earder kastiel. Willem oermastere Ingelân en waard kening. It besit gyng op syn erfgenamen oer oant it yn de 13e iuw ynnommen waard troch kening Filip II Augustus fan Frankryk.
Skiednis
It hjoeddeiske kastiel datearret fan de 12e-13e iuw. De bou waard mei de bou fan de grutte donjon yn 1123 útein set troch Hindrik I Beauclerc. De toer út it earste fearn fan de 12e iuw bestie út in hal (aula), in kapel (capella) en in keamer (camera) foar de kastielhear, alletrije op de earste ferdjipping. It is de grutste toer fan de trije en wurdt dêrom grand donjon neamd.
Hindrik II Plantagenet liet in twadde donjon tafoege. Lykas de grand donjon waard ek dy toer mei in rjochthoekich grûnplan boud, mar dan wol folle lytser. Dêrom krige dy toer de namme petit donjon.
Mei de bou fan de tredde toer, de tour Talbot, waard troch de Frânske kening Filips II yn 1207 útein set nei't er Normandje oermastere hie. Dy toer waard yn de Hûndertjierrige Kriich ferneamd nei de Ingelske kommandant Talbot, dy't de toer renovearje liet. It is in lange rûne toer fan itselde ûntwerp as de tuorren dy't boud wiene foar it kastielen fan Gisors en it midsiuwske Louvre. It besit wiksele ferskate kearen yn de Hûndertjierrige Kriich.
Yn de 17e iuw waard it kastiel ferlitten. Sûnt 1840 is it kastiel in histoarysk monumint en tusken 1870 en 1874 folge in restauraasjeprogramma. Yn augustus 1944 rekke it kastiel by bombardeminten skeind, mar de trije donjons bleaune sparre.
Mad Max: Fury Road
Mad Max: Fury Road is in Australysk-Súdafrikaanske post-apokalyptyske science fiction-aksjefilm út 2015 ûnder rezjy fan George Miller, mei yn 'e haadrollen Tom Hardy en Charlize Theron. De titel betsjut "Mâle Max: De Wei fan Fuery". De film is it fjirde diel yn 'e Mad Max-filmsearje, dat tritich jier nei it trêde diel Mad Max Beyond Thunderdome (1985) folge. Mad Max: Fury Road fertsjintwurdige eins in reboot fan 'e franchise, hoewol't regisseur Miller de foarkar joech oan 'e term "op 'e nij besjen".
Yn in dystopyske wrâld nei de maatskiplike ynstoarting fan 'e Westerske kultuer folget de plot fan Mad Max: Fury Road de traumatisearre âld-plysjeman Max Rockatansky. Troch omstannichheden rekket dy behelle yn it besykjen fan 'e ienearmige oarlochsliedster Furiosa om 'e seksslavinnen fan 'e grizelige sektelieder Immortan Joe te befrijen en mei harren út te naaien yn in pânsere tankwein.
Kopstukken (doarp)
thumb|left|Us Leaffrou fan Lourdestsjerke Kopstukken is in doarp yn it uterste easten fan de gemeente Stedskanaal yn de regio Westerwâlde yn de provinsje Grinslân en leit beëasten Mussel. It is in langhalich streekdoarp mei lintbebouwing. De namme Kopstukken ferwiist nei stikken lân oan de "kop" fan it Mussel-Aa-kanaal. It doarp Kopstukken falt neffens postadressen lykwols ûnder Mussel.
Skiednis
It doarp Kopstukken ûntstie oan de ein fan de njoggentjinde iuw. Foar dy tiid wie it in feangebiet dat noch net oanmakke wie. It fean waard dêrnei oanmakke en dat luts in soad nije bewenners. Der kamen benammen in soad lânwurklju út Dútslân, dy't harren katolike leauwe meinamen. It doarp waard wynliken in katolyk eilân yn in protestantsk gebiet.
Mad Max: Fury Road
De tarieding foar Mad Max: Fury Road begûn al yn 1997, mar de produksje fan 'e film siet jierrenlang muorrefêst. Doe't er úteinlik útkaam, krige Mad Max: Fury Road oer it algemien tige loovjende resinsjes fan 'e filmkritisy, en yn 'e bioskopen wied er ek in kommersjeel súkses. De film wûn seis Oscars, in Screen Actors Guild Award, fjouwer BAFTA's, in Saturn Award, in Satellite Award, tsien AACTA Awards, fjouwer Empire Awards en ferskate oare prizen. It wurdt rûnom beskôge as ien fan 'e bêste aksjefilms aller tiden.
Plot
Yn in dystopyske wrâld nei de maatskiplike ynstoarting fan 'e Westerske kultuer as gefolch fan in kearnoarloch en de dêrmei gearhingjende tekoarten oan brânstof en drinkwetter doarmet de traumatisearre âld-plysjeman Max Rockatansky troch in woastinige woastenije. Hy wurdt tramtearre troch fizioenen fan deaden dy't er net rêde kinnen hat. Simpelwei oerlibjen is foar him it alderwichtichste wurden.
Kopstukken (doarp)
Skiednis
Lykwols kamen der in soad ynwenners fan Westerwâlde fanâlds út Dútslân. It gie om "deserteurs" út de tiid fan de Frânsk-Dútske Kriich fan 1870-1871; Hannoveranen dy't wegeren tsjinst te nimmen yn it Prusyske leger. Dútslân waard yn 1871 fannijs ferienige en it katolike leauwen waard yn Hannover as steatsleauwe ôfskaft. Dêrom hiene dy Dútsers gjin ferlet werom te kearen en bleaune dus yn de omkriten.
Pas yn 1962 waard de Us Leaffrou fan Lourdestsjerke, fan arsjitekt J.A.A Dresmé, boud. Fierder stiet der yn it doarp in Roomsk-Katolike basisskoalle.
Mussel
thumb|Keunstwurk by yngong yn Mussel thumb|Kriichsmonumint yn Mussel Mussel (Grinslânsk: De Muzzel) is in doarp yn de gemeente Stedskanaal yn de regio Westerwâlde yn de provinsje Grinslân. It doarp hie yn 2019 1.545 ynwenners, dêr't der 980 fan yn de buorren fan Mussel wenje. It doarp leit benoardeasten Musselkanaal en besúdeasten Stedskanaal. Under it doarp falt de buorskip Braamberg en de postadressen fan it doarp Kopstukken falle ek ûnder Mussel.
Mad Max: Fury Road
Plot
Op in dei krije de War Boys ("Oarlochsjonges") him yn 'e rekken en nimme him nei in koarte efterfolging finzen. De fanatike War Boys foarmje it leger fan 'e tirannike sektelieder Immortan Joe ("Unstjerlike Joe"), dy't himsels ta in libbene god makke hat oer de befolking fan 'e Sitadel, dat in oäze yn 'e woastyn is. Max wurdt nei dy út grutte rotspylders besteande oäze tabrocht, dêr't Immortan Joe syn oanhingers derûnder hâldt troch drinkwetter, dat er oppompt út in ûndergrûnske akwifer, strang te rantsoenearjen. Yn 'e Sitadel wurdt Max alles ôfnommen: syn auto, syn wapens en al syn oare besittings. Syn hier en burd wurde ôfskeard en hy wurdt brânmerke as besit fan Immortan Joe. Neitiid wurdt er troch Joe syn dokter, de Organic Mechanic, as 'bloedsek' brûkt (d.w.s. foar in bloedtransfúzje) foar de sike War Boy Nux, mei't Max in universele donor is.
Underwilens stjoert de walchlik misfoarme Immortan Joe ien fan syn meast fertroude ûnderbefelhawwers of imperators, de jonge ienearmige frou Furiosa, mei in pânsere tankwein nei syn fazallen yn Gas Town ("Benzinestêd") en op 'e Bullet Farm ("Kûgelbuorkerij") om nije foarrieden benzine en munysje yn te slaan. As Furiosa noch binnen it sicht fan 'e Sitadel in oar paad ynslacht dat nei fijannich gebiet liedt, kriget Joe in bang fermoeden. Hy hastiget him nei de mei in grouwe klûsdoar ôfsletten fertrekken fan syn fiifkoppige harem, tsjeppe jonge froulju dy't er útsocht hat om mei te fokken, en ûntdekt dat dy yndie útpykt binne.
As it konfoai fan Immortan Joe de tankwein byhellet, ûntstiet der in gefjocht tusken Furiosa en de War Boys. Nux is wisberet om mei gloarje te stjerren, sadat er foar ivich mei Joe op 'e Wei fan Fuery yn it hjirneimels ride mei. Fan gefolgen wurdt de warleaze Max ek ferskate kearen yn libbensgefaar brocht, ta syn oanboazjende argewaasje. Om har efterfolgers ôf te skodzjen, riidt Furiosa de tankwein in sânstoarm yn. Dêrtroch rekket se yndie it meastepart fan 'e War Boys kwyt, mar net Nux. Dy makket fan syn auto in ridende bom dy't er oanstekke wol mei in fjoerpylk, mar ear't er dat dwaan kin, wit Max los te kommen en him tsjin te hâlden. De auto slacht om en rekket total loss, mar ûntploft net.
Nei't de stoarm lizzen gien is, ûntdekt Max dat er noch altyd mei in keatling oan 'e skynber deade Nux fêstsit. Dêrom sleept er dyselde mei nei de tankwein, dy't in hiel ein fierder ta stilstân kommen is. As Max by de tankwein arrivearret, ûntdekt er dêr net inkeld Furiosa, mar ek de fiif froulju fan Immortan Joe: Capable ("Feardich"), Cheedo the Fragile ("Cheedo de Brekbere"), Toast the Knowing ("Toast de Wize"), the Dag ("de Eksintrikeling") en The Splendid Angharad ("De Treflike Angharad") dy't op alle dagen rint. Max twingt harren om mei in betonskjirre it keatling tusken him en Nux troch te knippen. Furiosa komt him oer it mad mei de bedoeling him te deadzjen, wêrby't de fiif froulju har helpe troch oan 'e útein fan Max syn keatling te skuorren, mar nei in fjochtpartij komt Max úteinlik as winner út 'e bus. Dêrnei stelt er de tankwein om mei út te naaien, mar it docht bliken dat Furiosa in needstopskeakeler ynstallearre hat dy't de motor ôfslaan lit as de juste koade net ynfierd wurdt. Om't er sûnder har net fier komt, stiet Max mei tsjinnichheid ta dat Furiosa en de froulju fan Joe wer ynstappe.
Gertrude Stein
Gertrude Stein (Allegheny (Pennsylvania), 3 febrewaris 1874 - Parys, 27 july 1946) wie in Amerikaansk skriuwster en keunstsamler dy't fan 1903 ôf oan yn Parys wenne en wurke.
De ekstraverte Gertrude Stein behearde ta de kultfiguren fan it keunst- en literatuerfermidden fan har tiid. Stein har hûs oan de Rue de Fleurus 27 yn Parys waard in artistyk-literêre salon. Stein hold har hiele libben kontakt mei ferneamde avant-garde keunstners en skriuwers, lykas in Pablo Picasso, Henri Matisse, Ernest Hemingway, Ezra Pound en Carl Van Vechten. Sy wie dejinge dy't yn it ynterbellum de term Lost Generation ('Ferlerne generaasje') betocht foar in groep Amerikaanske skriuwers dy't nei de Earste Wrâldoarloch nei Parys lutsen wiene sa as Ernest Hemingway, John Steinbeck, Ezra Pound en T.S. Eliot.
Mad Max: Fury Road
Plot
Nux, dy't net dea mar bewusteleas wie en ûnderwilens wer by besleur kommen is, klimt temûk fan efteren op 'e tankwein en glûpt dêrwei nei de kabine om Furiosa te deadzjen, mar hy wurdt oermastere troch de fiif froulju fan Joe, dy't er út noch yn net ferwûnje mei. Nei't se him it mannewaar opsein hawwe oangeande syn bline fertrouwen op 'e godlikens fan Immortan Joe, smite se him út 'e truck. Hy keart neitiid werom nei it konfoai fan 'e War Boys, dat it spoar fan 'e tankwein wer oppikt hat en noch mar inkele minuten efterleit. It wurdt noch helte minder foar de flechtlingen as fan 'e iene sydkant de troepen fan Gas Town komme, ûnder lieding fan The People Eater ("De Minske-iter"), en fan 'e oare sydkant de troepen fan 'e Bullet Farm, oanfierd troch The Bullet Farmer ("De Kûgelboer"). Se kinne sadwaande inkeld rjochtroch, dêr't steile rotsheuvels harren it paad tichtsette.
Der bestiet lykwols in smelle kleau tusken de rotsen troch, en Furiosa hat yn 't foar frije trochtocht regele yn ruil foar benzine mei de motorbinde fan 'e Rock Riders ("Rotsriders") dy't de kleau behearskje. As dy sjogge dat Furiosa troch trije ferskillende legers fijannen efterfolge wurdt, fine se dat Furiosa har net oan 'e ôfspraken holden hat. Sy en Max wurde twongen om gear te wurkjen om oan 'e Rock Riders ûntkomme te kinnen. Dyselden litte op in tige smel plak mei springstofladings de kleau ynstoarte om Immortan Joe en syn bûnsgenoaten út harren gerjochtichheid te hâlden. Wylst Max en Furiosa noch mei de lêste efterfolgjende Rock Riders ôfweve, riidt Immortan Joe mei syn monstertruck oer de fallen rotsblokken hinne om fuortendaliks de efterfolging te ferfetsjen, wylst de rest fan syn troepen earst de barrikade út 'e kleau romje moatte sille foar't se fierder kinne.
Mussel
Namme
De namme Mussel betsjut "sompich lân". De streek waard yn 1445 Musselbroeck en yn 1634 Mussel Brouck neamd. Yn 1899 waard it doarp Musselbroek neamd.
Marie Laveau
Marie Laveau (New Orleans, Louisiana, 10 septimber 1801 – dêre, 15 juny 1881 ) wie in Kreoalske voodoopreesteresse dy't aktyf yn New Orleans wie. Marie Laveau II (1827 — c. 1895), har dochter wie ek dwaande mei voodoo en de Louisiaanke ferzje fan Voodoo. Mem en dochter hiene in soad ynfloed op harren oanhingers, donkere en wite minsken. Yn it generaal is der net in soad mei wissichheid oer har magyske/paranormale karriêre te sizzen.
Mad Max: Fury Road
Plot
Joe hellet de tankwein by, wêrnei't er Nux dêr wer oan board klimme lit mei de opdracht om Furiosa te deadzjen. Nux faalt lykwols op 'e nij, ta teloarstelling fan Joe. As Joe besiket de tankwein yn 'e smelle kleau yn te heljen, rekket Max yn 'e swierrichheden. Angharad komt him te help en falt fan 'e truck, wêrnei't se deariden wurdt troch Joe. Dat is net syn bedoeling, want hy woe har krekt tsjin eltse priis libben en wol weromhawwe, mar yn 'e kleau kin er net útwike, en as er dat dochs besiket, rôlet er syn monstertruck op 'e kop. Dat jout Max en Furiosa de gelegenheid om harren foarsprong wer te fergrutsjen.
Mussel
Skiednis
De streek dêr't hjoed-de-dei it doarp Mussel leit wie oant 1824 alhiel ûnbewenne. Yn dat jier waarden de earste twa huzen boud op in sânrêch by de lytse rivier de Mussel-Aa del en dêrnei ûntjoech it doarp. It âldste part fan it doarp leit oan de dyk fan Musselkanaal en Onstwedde. Letter woeks it doarp ek by de dyk del nei Vledderveen en Jipsingboertange.
Marie Laveau
Biografy
Histoaryske ferslaggen wolle ha dat Marie Laveau as frij persoan berne waard yn it Frânsk Kertier fan New Orleans, op tongersdei 10 septimber 1801. Se wie in dochter fan twa frije swarte Amerikanen dy't beide fan mingd rasiaal komôf wiene, ien wie in Kreoal út Louisiana. Op 4 augustus 1819 boaske se oan Jacques (of Santiago, neffens oare boarneni) Paris, ek in frij swart persoan dy't út Haïty emigrearre wie.
Mussel
Skiednis
Dêr wennet it neiteam fan de wurklju dy't yn de tritiger jierren fan de tweintichste iuw it gebiet ferplichte oanmeitsje moasten yn it ramt fan de wurkferskaffing. Yn dy snuorje stie it gebiet bekend as de "hel fan Jipsinghuizen". It gea is hjoed-de-dei in wikseljend gea fan bosk en lânbougrûn. Grutte ikkers leverje de gewaaksen foar griene enerzjy, dy't ôfkomstich fan pleatslike biomassagêstkers binne.
Marie Laveau
Biografy
Marie waard kapster en hie ferskate begoedige, wite famyljes ûnder har klanten. Tagelyk lei se har mei ien fan har dochters ta op voodoorituelen dy't bot basearre wiene op it Roomks-katolike leauwe. Sa krige se rillegau de bynamme Voodoo Queen (Voodoo Keninginne). Tsjinstwurdich tinke in protte ûndersikers dat Laveau har oannimlikens en betrouberens fersterkje koe troch har wurk yn de kapsalon, dêr't se alle dagen ferhalen oer buertbwenners opfong. Boppedat soe se neffens guon skiedkundigen in eigen bordeel hân hawwe, wat har noch mear de nedige (persoanlike) ynformaasje oplevere. Sadwaande soe Laveau by har praktiken in tûk manipulator fan de publike waarnimming west hawwe kinne.
Mussel
Hjoed-de-dei
It doarp hat trije ferskillende tsjerken; in Nederlânsk-Herfoarme, in grifformeard frijmakke en in kristlike grifformearde tsjerke. Bûten it doarp, yn it doarpke Kopstukken, is in Roomsk-Katolike tsjerke en in katolike basisskoalle.
Mad Max: Fury Road
Plot
Underweis leit Furiosa oan Max út dat se mei Joe syn harem útnaait nei "it Griene Plak", in oäze dêr't se har bernetiid trochbrocht hat (en dy't yn har oantins in idyllyske kwaliteit oannommen hat). Sy en har mem binne nammentlik, doe't se lyts wie, dêrwei ûntfierd troch de trewanten fan Joe. Underwilens ûntdekt de readhierrige Capable de oanwêzigens fan Nux, dy't him efterop 'e tankwein ferskûle hat nei syn ellindich falen foar de eagen fan syn god. Capable treastget him en plantet by him it idee yn 'e holle dat er miskien wol bedoeld is foar in gruttere lotsbestimming as te stjerren foar Immortan Joe.
Mussel
Hjoed-de-dei
Dêrnjonken is der in basisskoalle yn Mussel, de kristlik-nasjonale basisskoalle Op de Zandtange.
Marie Laveau
Biografy
Op 16 juny 1881 ferskynde de rou-advertinsje fan Laveau yn New Orleans yn de kranten. Se soe in dei earder in natuerlike dea stoarn wêze. Ferskate minsken soene har dêrnei noch libbend sjoen hawwe. Faaks hawwe dy har troch elkoar helle mei har dochter Marie dy't nei de dea fan har mem fierder gie mei de voodoopraktiken. Marie Laveau II waard sa rillegau oansjoen as de nije Voodoo Queen.